આ અંગેની વિગત એવી છે કે, ઠાસરા તાલુકાના રાણીપોરડા નજીક આવેલા જસુના મુવાડા ખાતે રહેતી અમૃતાબહેનને તેનો પતિ કિરીટભાઇ રાઠોડ નવારનવર માનસિક અને શારીરિક ત્રાસ આપતો હતો. ખેતમજૂરી કરી ગુજરાન ચલાવી અમૃતાબહેન પતિના ત્રાસથી કંટાળી ગઇ હતી. આમ ત્રાસી ગયેલી આ મહિલાએ પોતાના ચાર વર્ષના પુત્ર સાથે સાંજના સમયે પોતાના ઘરેથી નીકળી ઓજરાળા ગામની સીમમાં આવેલા કૂવામાં ઝંપલાવ્યું હતું. ફાયરબ્રિગેડના જવાનોએ ભારે જહેમત બાદ બંને લાશોને બહાર કાઢી પીએમ માટે મોકલી આપી હતી. ઠાસરા પોલીસે આ અંગે ગુનો દાખલ કરી વધુ તપાસ હાથ ધરી છે.